ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

ΤΕΥΧΟΣ ΔΕΥΤΕΡΟ 

ΑΡΙΘΜΟΣ ΦΥΛΛΟΥ 

30 ΙΑΝΟΥΑΡΙΟΥ 1990 

ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Παράταση προθεσμίας της παραγράφου 3 του άρθρου 5 του νόμου 

1599/1986. 1 

Καθορισμός αριθμού προσωπικού με σύμβαση μίσθωσης έργου στην 

Αγροτική Τράπεζα Ελλάδος... 2 

Έναρξη λειτουργίας Πυροσβεστικής Υπηρεσίας Κώ. 3 

Τροποποίηση της υπ’ αριθμ. 31252/1530/20.5.1987 απόφασης 
των Υπουργών Προεδρίας της Κυβερνήσεως, Εσωτερικών και 

Περιβάλλοντος, Χωροταξίας και Δημ. Έργων. 4 

Μεταβίβαση στο Γενικό Γραμματέα Βιομηχανίας, στους διευθυντές 


και λοιπούς Προϊσταμένους υπηρεσιακών μονάδων της Γενικής 
Γραμματείας Βιομηχανίας (ΓΓΒ) του Υπουργείου Βιομηχανίας, 
Ενέργειας και Τεχνολογίας, του δικαιώματος να υπογράφουν 


«Με εντολή Αναπληρωτή Υπουργού». 5 

Έγκριση προσωρινής πρόσληψης προσωπικού στο Γ.Ν. Μαιευτη¬ 
ρίου Γυναικολογικό Κέντρο Αθ. «ΕΛΕΝΑ ΒΕΝΙΖΕΛΟΥ». ... 6 
Χορήγηση προσωρινής άδειας διάθεσης λυμάτων - αποβλήτων χοι¬ 
ροστασίου ΑΠΟΣΤΟΛΗ & ΓΕΩΡΓΙΟΥ ΑΥΦΑΝΤΗ στη θέση 

«Λυγιές» Κοινότητας Μαλεσιάδας Ν. Αιτωλ/νίας... 7 

Χορήγηση οριστικής άδειας διάθεση λυμάτων και αποβλήτων στο 
χοιροστάσιο του ΜΕΡΚΟΥ ΦΩΤΗ στο Σταθά - Βάλτου Ν. Αι- 

τωλ/νίας. 8 

Σύσταση Κοινοτικού νομικού προσώπου στην Κοινότητα Παρθενίου 
Ν. Θεσ/νίκης «Σχολική Επιτροπή Νηπιαγωγείου - Δημοτικού 

Σχολείου Κοινότητας Παρθενίου.'. . . . 9 

Καθορισμός αποδέκτη αποβλήτων εργοστασίου Σάλιγκαρ στο Νομό 

Πέλλας..; . . 10 

Τροποποίηση της 3803 3.4.89 απόφασης Νομάρχη Χαλκιδικής 
σχετικά με τη σύσταση Νομικού Προσώπου.11 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Τιμές αλεύρων και ψωμιού. ..12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2340 - (1) 


Παράταση προθεσμίας της παραγράφου 3 του άρθρου 5 του νόμου 
1599/1986. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 3 του άρθρου 5 του Νόμου 1599/ 
1986 «Σχέσεις Κράτους - Πολίτη, καθιέρωση νέου τύπου δελτίου ταυ¬ 
τότητας και άλλες διατάξεις (ΦΕΚ 75/11.6.1986 τ.Α'). 

2. Την απόφασή μας 24863/4.5.1989 με την οποία έχει παραταθεί 
μέχρι 30.6.1990 η προθεσμία για την έκδοση προσωρινού δελτίου ταυ¬ 
τότητας για τους ανηλίκους που έχουν γεννηθεί πριν από την 1.7.1987 
και δεν θα έχουν συμπληρώσει μέχρι τότε το δωδέκατο έτος της ηλικίας 
τους, αποφασίζουμε: 

Παρατείνουμε νέου, μέχρι 30.6.1991, την προθεσμία του δευτέρου 


εδαφίου της παραγράφου 3 του άρθρου 5 του Ν. 1599/1986, που ανα- 
φέρεται στην έκδοση προσωρινού δελτίου ταυτότητας, για τους ανηλί¬ 
κους που έχουν γεννηθεί πριν από την 1.7.1987 και δεν θα έχουν συ¬ 
μπληρώσει μέχρι τότε το δωδέκατο έτος της ηλικίας τους, ωσότου ψη¬ 
φιστεί από την Ελληνική Βουλή ο νόμος που θα αναφέρεται στην προ¬ 
στασία του πολίτη από την ηλεκτρονική επεξεργασία των προσωπικών 
πληροφοριών. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 10 Ιανουάριου 1990 

Ο ΥΠΟΥΡΓΟΣ 

θ. ΚΑΤΡΙΒΑΝΟΣ 
--♦- 

Αριθ. 37222/ΠΕ (2) 

Καθορισμός αριθμού προσωπικού με σύμβαση μίσθωσης έργου στην 
Αγροτική Τράπεζα Ελλάδος. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ & ΓΕΩΡΓΙΑΣ 

Έχοντας υπόψη: Β 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του άρθρου 15 του Ν. 1735/87 «Προσλήψεις στο , 
δημόσιο τομέα, κοινωνικός έλεγχος στη δημόσια διοίκηση, πολιτικά δι¬ 
καιώματα και άλλες διατάξεις». 

3. Τις διατάξεις του Ν. 1150/1981. 

4. Το αριθμ. εμπιστευτικό 30/1733/29.9.1989 έγγραφο της 
Α.Τ.Ε. για την έγκριση σύμβασης μίσθωσης έργου δύο (2) υπαλλήλων, 
αποφασίζουμε: 

1. Καθορίζουμε τον αριθμό των προσώπων με σύμβαση μίσθωσης 
έργου για χρονικό διάστημα πέντε (5) ετών, προκειμένου να εφαρμοστεί 
στο ειδικό Πρόγραμμα Παλιννόστησης ομογενών, που έχει ανατεθεί 
στην Α.Τ.Ε. ως εξής. 

α) Ένας (1) Πολιτειολόγος - Κοινωνιολόγος 
β) Ένας (1) Οικονομολόγος 

2. Τα απαιτούμενα προσόντα είναι: α) για τον Πολιτειολόγο - Κοινω¬ 
νιολόγο, Πτυχίο Πολιτικών Επιστημών ή Κοινωνιολογίας. 

Ανωτάτης Σχολής της ημεδαπής ή Ομοειδή και ισότιμο αναγνωρι¬ 
σμένο τίτλο σπουδών της αλλοδαπής. 

β) Για τον Οικονομολόγο, Πτυχίο Α.Σ.Ο.Ε.Ε. ή Α.Β.Σ.Π. ή Π.Α.- 
Σ.Π.Ε. ή αναγνωρισμένης ισοτίμου και ομοειδούς Σχολής του εξωτερι¬ 
κού. Και οι δύο πρέπει να διαθέτουν εμπειρία εποικιστικής πολιτικής και 
παλιννόστησης ομογενών του εξωτερικού. 

3. Η αμοιβή του διαμορφώνεται αντίστοιχα: 

α) για το έτος 1990 στο ποσό των 3.712.841 δρχ. 
για το έτος 1991 στο ποσό των 4.170.316 δρχ. 
για το έτος 1992 στο ποσό των 4.033.405 δρχ. 
για το έτος 1993 στο ποσό των 4.638.415 δρχ. 
για το έτος 1994 στο ποσό των 5.334.178 δρχ. 
β) για το έτος 1990 στο ποσό των 2.178.155 δρχ. 
για το έτος 1991 στο ποσό των 2.448.547 δρχ. 
για το έτος 1992 στο ποσό των 2.383.953 δρχ. 

για το έτος 1993 στο ποσό των 2.741.546 δρχ. 
για το έτος 1994 στο ποσό των 3.152.778 δρχ. 

4. Το έργο αφορά εργασίες που δεν ανάγονται στον κύκλο καθηκό¬ 
ντων των υπαλλήλων της Τράπεζας. 

5. Οι λοιπές λεπτομέρειες θα καθοριστούν στη σχετική σύμβαση που 
θα καθοριστεί μεταξύ των ενδιαφερομένων και της Α.Τ.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Ιανουάριου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΓΕΩΡΓΙΑΣ 

Ν. ΘΕΜΕΛΗΣ Σ. ΔΗΜΑΣ 

- ♦ - 

Αριθ. 352 Φ.101.3/34 (3) 

Έναρξη λειτουργίας Πυροσβεστικής Υπηρεσίας Κώ. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

α. Το υπ’ αριθ. Π.Δ. 234/1987 «Περί ιδρύσεως Πυρ/κού Σταθμού 
Γ' Τάξης στο Δήμο Κω και του Νομού Δωδεκανήσου». 

β. Την υπ’ αριθ. 105Φ.101/34/20.12.1989 αναφορά της Π.Υ 
Κω». 

γ) Την υπ’ αριθμ. 3137 Φ.109.1/7.2.1989 (ΦΕΚ Β’89) Απόφαση 
Υπουργού Δημόσιας Τάξης «Περί Μεταβίβασης αρμοδιοτήτων και 
εξουσίας υπογραφής εγγράφων με εντολή Υπουργού στο Γενικό Γραμ¬ 
ματέα και σε Όργανα του Πυροσβεστικού Σώματος, αποφασίζουμε: 

Ορίζουμε ημερομηνία έναρξης λειτουργίας Πυροσβεστικής Υπηρε¬ 
σίας Κώ, την 20.12.1989, ημερομηνία κατά την οποία άρχισε να λει¬ 
τουργεί η Υπηρεσία αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιανουάριου 1990 

Με εντολή Υπουργού 
Ο Γενικός Γραμματέας 

ΜΙΧΑΗΛ ΚΟΥΤΕΛΙΔΑΚΗΣ 

- ♦ - 

Αριθ. οικ. 1393/97 (4) 

Τροποποίηση της υπ’ αριθμ. 31252/1530/20.5.1987 απόφασης των 

Υπουργών Προεδρίας της Κυβερνήσεως, Εσωτερικών και Περιβάλ¬ 
λοντος, Χωροταξίας και Δημ. Έργων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ, ΕΣΩΤΕΡΙΚΩΝ 

ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ ΕΡΓΩΝ 

Έχοντας υπόψη: 

1. Τις διατάξεις διατάξεις της παραγράφου 3 του άρθρου 3 του Ν. 
1577/1985 «Γενικός Οικοδομικός Κανονισμός» (Α 210). 

2. Το Π.Δ. 404/1989 «Αναδιάρθρωση και Σύσταση Υπηρεσιών Πε¬ 
ριφέρειας του ΥΠΕΧΩΔΕ» (Α 137). 

3. Το Ν. 1622/1986 «Τοπική Αυτοδιοίκηση, Περιφερειακή Ανά¬ 
πτυξη και Δημοκρατικός Προγραμματισμός» (Α 92) και ειδικότερα το 
άρθρο 66 αυτού, αποφασίζουμε: 

1. Το πρώτο εδάφιο της παραγράφου 3 του άρθρου 2 της υπ’ αριθμ. 
31252/1530/20.5.1987 απόφασης των Υπουργών Προεδρίας της 
Κυβερνήσεως, Εσωτερικών και Περιβάλλοντος, Χωροταξίας και Δημ. 
Έργων «Σύσταση, Σύνθεση και Λειτουργία Επιτροπών Πολεοδομικού 
και Αρχιτεκτονικού Ελέγχου (ΕΠΑΕ)» αντικαθίσταται ως εξής: 

«Ο Πρόεδρος και τα μέλη των Επιτροπών και οι αναπληρωτές τους 
ορίζονται με απόφαση του Γενικού Γραμματέα της οικείας Περιφέ¬ 
ρειας». 

2. Η ισχύς της απόφασης αυτής αρχίζει από την ημέρα δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΕΣΩΤΕΡΙΚΩΝ 

Ν. ΘΕΜΕΛΗΣ θ. ΚΑΤΡΙΒΑΝΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 8. ΔΗΜ. ΕΡΓΩΝ 

Κ. ΛΙΑΣΚΑΣ 


Αριθ. ΑΠ/289 (5) 

Μεταβίβαση στο Γενικό Γραμματέα Βιομηχανίας, στους διευθυντές και 
λοιπούς Προϊσταμένους υπηρεσιακών μονάδων της Γενικής Γραμ¬ 
ματείας Βιομηχανίας (ΓΓΒ) του Υπουργείου Βιομηχανίας, Ενέρ¬ 
γειας και Τεχνολογίας, του δικαιώματος να υπογράφουν «Με εντολή 
Αναπληρωτή Υπουργού». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: α. Του άρθρου 29 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α/26.7.1985). 

β. Το Π.Δ. 229/1986 «Σύσταση, οργάνωση και αρμοδιότητες της 
Γενικής Γραμματείας Βιομηχανίας (ΦΕΚ 96/Α/16.7.1986) του Π.Δ. 
396/89 «Οργανισμός της Γενικής Γραμματείας Βιομηχανίας» (ΦΕΚ 
172/Α/89). 

2. Την Υ 889/28.11.89 (ΦΕΚ 878/Β/29.11.89) απόφαση του 
Πρωθυπουργού «Καθορισμός αρμοδιοτήτων του Αναπληρωτή Υπουρ¬ 
γού Βιομηχανίας, Ενέργειας και Τεχνολογίας «Γρηγορίου Γιάννα- 
ρου». 

3. Την ανάγκη να διασφαλισθεί η εύρυθμη και αποδοτική λειτουργία 
των υπηρεσιών της Γενικής Γραμματείας Βιομηχανίας του Υπουργείου 
Βιομηχανίας Ενέργειας & Τεχνολογίας στις οποίες ασκούμε αρμοδιότη¬ 
τες, καθώς και η ταχεία διεκπεραίωση των υποθέσεων που έχουν ανατε¬ 
θεί σ’ αυτές, αποφασίζουμε: 

Άρθρο 1. 

Μεταβιβάζουμε στο Γενικό Γραμματέα Βιομηχανίας, στους Διευθυ¬ 
ντές και στους λοιπούς Προϊσταμένους υπηρεσιακών μονάδων της Γενι¬ 
κής Γραμματείας Βιομηχανίας, το δικαίωμα να υπογράφουν «Με 
εντολή Αναπληρωτή Υπουργού» τις πράξεις και τα έγγραφα που αναφέ- 
ρονται στα παρακάτω άρθρα. 

Άρθρο 2. 

Στον Γενικό Γραμματέα της Γενικής Γραμματείας Βιομηχανίας. 

1. Την έκδοση διαταγών και οδηγιών στις υπηρεσίες της Γενικής 
Γραμματείας Βιομηχανίας και τους φορείς, τη μεθόδευση και το συντο¬ 
νισμό της κοινής δραστηριότητας τους, με σκοπό την αποτελεσματική 
εφαρμογή της κυβερνητικής πολιτικής και την εύρυθμη λειτουργία 
τους. 

2. Τις αποφάσεις μετακίνησης, μετάθεσης, τοποθέτησης, απόσπασης 
και μετάταξης υπαλλήλων όλων των κατηγοριών, κλάδων και βαθμών 
καθώς και των μη τακτικών υπαλλήλων της Γ ενικής Γ ραμματείας Βιο¬ 
μηχανίας (με σύμβαση Ιδιωτικού Δικαίου, ημερομίσθιους κ.λπ.) πλην 
του ορισμού προϊσταμένων στις Δ/νσεις της Γενικής Γραμματείας. 

3. Τις αποφάσεις προαγωγών των υπαλλήλων της Γ ενικής Γ ραμμα¬ 
τείας Βιομηχανίας στον Α' Βαθμό. 

4. Τις κανονικές, φοιτητικές και αναρρωτικές άδειες των μονίμων 
και με σύμβαση ιδιωτικού δικαίου υπαλλήλων εφόσον προΐστανται σε 
οργανικές μονάδες της Γ ενικής Γ ραμματείας Βιομηχανίας, καθώς και 
τις εκπαιδευτικές άδειες όλων των υπαλλήλων (μονίμων, με σύμβαση 
κ.λπ.) και τις άδειες απουσίας άνευ αποδοχών. 

5. Τις αποφάσεις χορήγησης άδειας άσκησης ιδιωτικής εργασίας με 
αμοιβή σε υπαλλήλους της Γενικής Γραμματείας Βιομηχανίας (μονί¬ 
μους, με σύμβαση κ.λπ.). 

6. Τα έγγραφα μετάβασης εκτός έδρας στο εσωτερικό και εξωτερικό 
για εκτέλεση υπηρεσίας υπαλλήλων των υπηρεσιών της Γ ενικής Γ ραμ¬ 
ματείας Βιομηχανίας και των εποπτευομένων απ’ αυτές νομικών προ¬ 
σώπων. 

7. Τα παραπεμπτικά έγγραφα που απευθύνονται προς το υπηρεσιακό 
συμβούλιο και αναφέρονται στη ρύθμιση θεμάτων προσωπικού. 

8. Τα παραπεμπτικά έγγραφα και αποφάσεις θέσης σε κατάσταση 
διαθεσιμότητας και επαναφοράς στην ενεργό υπηρεσία των υπαλλήλων 
της Γενικής Γραμματείας Βιομηχανίας. 

9. Τις πράξεις μονιμοποίησης των δοκίμων υπαλλήλων της Γενικής 
Γ ραμματείας Βιομηχανίας. 

10. Τις διαταγές και την ενέργεια διοικητικών ανακρίσεων ή διαχει¬ 
ριστικού ελέγχου για κάθε υπεύθυνο της Γενικής Γραμματείας καθώς 
και την έκδοση των εν γένει καταλογιστικών πράξεων. 

11. Έγγραφα αρμοδιότητας διευθυντή, εφόσον συμπράττουν σ’ αυτά 
περισσότερες διευθύνσεις. 

12. Έγγραφα που απευθύνονται στο Συμβούλιο της Επικράτειας, 
Ελεγκτικό Συνέδριο και στα άλλα αρμόδια τακτικά πολιτικά και διοικη¬ 
τικά δικαστήρια. 

13. Ερωτήματα προς το νομικό σύμβουλο της διοίκησης του Υπουρ¬ 
γείου ή συλλογικού οργάνου για θέματα της αρμοδιότητας του της Γενι¬ 
κής Γραμματείας. 

14. Αποδοχή παραίτησης μονίμων και με σύμβαση ιδιωτικού δι¬ 
καίου υπαλλήλων της ΓΓΒ. 

15. Τις απαντήσεις στις αιτήσεις επανεξέτασης ή υπομνημάτων ή 
αναφορών ή παραπόνων ή καταγγελιών πολιτών ή νομικών προσώπων 
ή υπαλλήλων κατά ενεργειών ή απαντήσεων των οργάνων της Γ ενικής 
Γ ραμματείας. 

16. Απαντήσεις σε ερωτήματα υπηρεσιών ή νομικών προσώπων, 
εφόσον δεν είναι νομολογιακώς λυμένα. 

17. Αποφάσεις έγκρισης καταστροφής εκκαθαρισθέντων αρχείων. 

18. Τις αποφάσεις, τις πράξεις και εντολές για την πραγματοποίηση 
δαπανών του τακτικού προϋπολογισμού, τη διενέργεια δημόσιων τακτι¬ 
κών μειοδοτικών διαγωνισμών, τις αποφάσεις κατακύρωσης των απο¬ 
τελεσμάτων αυτών, καθώς και τις συμβάσεις προμηθειών ή εκτελέσεις 
εργασιών για ποσό από 1.000.001 και άνω. 

19. Τις αποφάσεις έγκρισης ανάληψης δαπανών πιστώσεων τακτι¬ 
κού προϋπολογισμού από 1.000.001 και άνω. 

20. Τις αποφάσεις ορισμού ή αντικατάστασης υπολόγων για χρημα¬ 
τικά εντάλματα προπληρωμής (ΧΕΠ) καθώς και τις αποφάσεις παρά¬ 
τασης προθεσμίας ή λήξης αυτών άνω των 1.000.001 δρχ. 

21. Τις αποφάσεις ορισμού εκκαθαριστού που προβλέπεται από την 
παρ. 2 του άρθρου 1 της απόφασης 194902/69 του Υπουργείου Οικο¬ 
νομικών (ΓΛΚ) «περί της διαδικασίας πληρωμής σταθερών διαρκούς ή 
περιοδικού χαρακτήρα δαπανών. 

22. Τις μεταβιβάσεις πιστώσεων τακτικού προϋπολογισμού με επι¬ 
τροπικά εντάλματα σε δευτερεύοντες διατάκτες, ανεξάρτητα από ποσό. 

23. Τα έγγραφα προς το Υπουργείο Οικονομικών (ΓΛΚ) για την 
επαύξηση ποσοστών διάθεσης των πιστώσεων επιχορηγήσεων των επο- 
πτευομένων νομικών προσώπων από τη Γ ενική Γ ραμματεία Βιομηχα¬ 
νίας που εγγράφονται στον Τακτικό Προϋπολογισμό εξόδων της. 

24. Τα έγγραφα και αποφάσεις έκδοσης συμψηφιστικών χρηματικών 
ενταλμάτων ή ενταλμάτων προπληρωμής σε βάρος πιστώσεων τού 
προϋπολογισμού δημοσίων επενδύσεων. 

25. Τα αιτήματα χρηματοδότησης προς το ΥΠΕΘΟ των εγκεκριμέ¬ 
νων έργων και μελετών του Π.Δ.Ε. 

26. Τις αποφάσεις ορισμού ή αντικατάστασης υπολόγων διαχειρι¬ 
στών του προϋπολογισμού δημοσίων επενδύσεων. 

27. Τα έγγραφα εντολών προς την Τράπεζα της Ελλάδος για κατα¬ 
νομή πιστώσεων, πληρωμής εμβασμάτων κ.λπ. που βαρύνουν το 
Π.Δ.Ε. 

28. Τις αποφάσεις ορισμού ή αντικατάστασης υπολόγων διαχειρι¬ 
στών αναλωσίμου και μη αναλωσίμου υλικού. 

29. Τις αποφάσεις ορισμού ή αντικατάστασης υπολόγων διαχείρισης 
παγίων προκαταβολών χρημάτων, χαρτοσήμων και Υπευθύνων Δηλώ¬ 
σεων που προβλέπονται από Ν.Δ. 321/1969 «περί Κώδικος Δημοσίου 
Λογιστικού και το Ν. 1599/86 Σχέσεις Κράτους - Πολίτη κ.λπ.». 

30. Τα έγγραφα με τα οποία ορίζονται επιθεωρητές και λοιποί υπάλ¬ 
ληλοι για επιθεώρηση περιφερειακών υπηρεσιών της Γενικής Γραμμα¬ 
τείας Βιομηχανίας καθώς και για τον έλεγχο πραγματοποίησης επενδύ¬ 
σεων βάσει των Ν.Δ. 2687/1953, 4171/1961 και λοιπών αναπτυ¬ 
ξιακών νόμων. 

31. Τα έγγραφα με τα οποία διαβιβάζονται εκθέσεις πραγματοποίη¬ 
σης ή μη επενδύσεων βάσει των Ν.Δ. 2687/1953, 4171/1961 και 
των λοιπών αναπτυξιακών νόμων. 

32. Τις αποφάσεις για τον καθορισμό της παραγωγικότητας αρτο- 
κλιβάνων σύμφωνα με το από 25.8.34 Προεδρικό Διάταγμα. 

33. Τις αποφάσεις μετά από κρίση προσφυγών, που μας υποβάλλο¬ 
νται βάσει του Ν. 3200/1955 και λοιπών ειδικών διατάξεων κατ’ απο : 
φάσεων και πράξεων των Νομαρχών. 

34. Τις αποφάσεις μετά από κρίση προσφυγών, οι οποίες υποβάλλο¬ 
νται κατά πβ&ξεων των οργάνων των κεντρικών και περιφερειακών 
υπηρεσιών, που εκδίδονται βάσει των διατάξεων της παρ. 8 του άρθρου 
1 του Α.Ν. 207/1967. 

35. Την εντολή διακίνησης του ειδικού λογαριασμού της Τράπεζας 
της Ελλάδας που προβλέπεται από το άρθρο 11 της 470/1985 (ΦΕΚ 
183/Β/4.4.1985) κοινής υπουργικής απόφασης. 

36. Τα έγγραφα με τα οποία παρέχεται γνώμη σε θέματα δημοσιονο¬ 
μικής, πιστωτικής, εμπορικής και κοινωνικής πολιτικής. 

37. Τις κοινές αποφάσεις με τις οποίες χορηγείται άδεια έγκρισης - 
επέκτασης - λειτουργίας σε φαρμακοβιομηχανίες που εκδίδονται κατ’ 
εφαρμογή των διατάξεων του Ν.Δ. 96/1973 «περί εμπορίας εν γένει 
φαρμακευτικών, διασυπτικών και καλλυντικών προϊόντων» σε συνδυα¬ 


σμό με τις διατάξεις του Ν. ΔΚΣΤ/12, Ν. 3214/55 και Α.Ν. 207/67. 

38. Τις αποφάσεις μετά από κρίση προσφυγών που μας υποβάλλο¬ 
νται κατά πράξεων των περιφερειακών μας υπηρεσιών με τις οποίες επι¬ 
βάλλονται κυρώσεις σε βάρος των παραβατών της ηλεκτρολογικής νο¬ 
μοθεσίας (αρ. 5 Ν. 2576/53). 

39. Αποφάσεις χορήγησης ή απόρριψης τελικής έγκρισης προμη¬ 
θειών ειδών αλλοδαπής προέλευσης σύμφωνα με το Ν. 936/79 και 
τροποποιήσεις ή παρατάσεις αυτών μέχρι ποσού 150.000.000 δρχ. 

40. Τις αποφάσεις και τα έγγραφα συγκρότησης επιτροπών και ομά¬ 
δων εργασίας καθώς και τα έγγραφα με τα οποία ορίζονται εκπρόσωποί 
μας σε επιτροπές και ομάδες που λειτουργούν εκτός ΓΓΒ. 

Άρθρο 3. 

Στους Προϊσταμένους Διευθύνσεων της Γ ενικής Γ ραμματείας Βιομη¬ 
χανίας και τους νόμιμους αναπληρωτές αυτών: 

1. Γενικές εξουσιοδοτήσεις. 

1. Τα έγγραφα με τα οποία γίνεται ανακοίνωση ή κοινοποίηση απο¬ 
φάσεων και εγκυκλίων. 

2. Τα απαντητικά και πληροφοριακά έγγρφα σε θέματα για τα οποία 
υπάρχει εκφρασμένη γραπτή άποψη της διοίκησης. 

3. Την αλληλογραφία με τις περιφερειακές υπηρεσίες του Υπουργείου 
καθώς και αυτή που αναφέρεται σε κατευθύνσεις και οδηγίες για θέματα 
της αρμοδιότητάς τους. 

4. Τις απαντήσεις σε αναφορές πολιτών κατά ενεργειών, παραλεί¬ 
ψεων καθώς και παραπόνων, κοινοποιήσεις των οποίων γίνονται στη 
Γενική Γραμματεία. 

5. Τη θεώρηση των ημερομολογίων κίνησης εκτός έδρας τόσο στο 
εσωτερικό, όσο και στο εξωτερικό των υπαλλήλων της Δ/νσης των, που 
μεταβαίνουν σε εκτέλεση υπηρεσίας, ύστερα από προηγούμενη εγκρι¬ 
τική απόφαση. 

6. Τις εγκρίσεις για τη χορήγηση αντιγράφων, εφόσον επιτρέπεται 
από τον νόμο η χορήγησή τους, και τα'σχετικά έγγραφα αποστολής 
τους. 

7. Τα έγγραφα που ζητούνται απόψεις από διάφορες υπηρεσίες & ορ¬ 
γανισμούς. - 

8. Τα προπαρασκευαστικά, διαβιβαστικά και υπομνηστικά έγγραφα. 

9. Τα έγγραφα με τα οποία ζητούνται ή παρέχονται πληροφορίες για 
την εφαρμογή και ερμηνεία των νόμων. 

10. Τα έγγραφα με τα οποία ανακοινώνονται ή κοινοποιούνται στους 
ενδιαφερομένους ή εκτελούνται προεδρικά διατάγματα, αποφάσεις του 
υπουργού, υφυπουργού, γενικού γραμματέα ή αποφάσεις συλλογικών 
οργάνων. 

11. Τα πιστοποιητικά και βεβαιώσεις για νόμιμη χρήση, σε θέματα 
που μπορούν κατά νόμο να βεβαιωθούν από τα στοιχεία που τηρούνται 
στην υπηρεσία. 

12. Τα έγγραφα και κάθε άλλη πράξη που αφορά σε θέματα με τα 
οποία έχει παρασχεθεί κατ’ αρχήν έγκρισή μας ή έγκριση του Γ ενικού 
Γ ραμματέα. 

13. Τα τηλεγραφήματα πληροφοριακού και προπαρασκευαστικού 
περιεχομένου που αποστέλλονται στο εσωτερικό και εξωτερικό. β 

14. Τις πράξεις με τις οποίες τίθενται έγγραφα της αρμοδιότητάς 
τους στο αρχείο. 

II. Ειδικές εξουσιοδοτήσεις. 

Α. Στον Προϊστάμενο της διεύθυνσης προσωπικού. 

1. Τις αποφάσεις προαγωγών των υπάλληλων της ΓΓΒ στον Β και Γ 
βαθμό. 

2. Τις κανονικές φοιτητικές και αναρρωτικές άδειες όλων των υπαλ¬ 
λήλων που δεν προΐστανται υπηρεσιακών μονάδων καθώς και του προ¬ 
σωπικού που υπηρετεί με σύμβαση εργασίας ιδιωτικού δικαίου. 

3. Τα έγγραφα με τα οποία κοινοποιούνται οι ετήσιες καταστάσεις 
των μονίμων υπαλλήλων και οι πίνακες μεταθετέων. 

4. Τις αποφάσεις ορισμού υπαλλήλων σαν υπεύθυνων για τη θεώ¬ 
ρηση του γνήσιου της υπογραφής των πολιτών, σύμφωνα με το Ν. 
1599/86. 

5. Διαδικαστικά θέματα που αναφέρονται σε ηθικές αμοιβές - βρα¬ 
βεύσεις των υπαλλήλων. 

6. Τα έγγραφα προς το Υπουργείο Εξωτερικών για έκδοση ή ανανέ¬ 
ωση διπλωματικών ή υπηρεσιακών διαβατηρίων, των υπαλλήλων της 
Γενικής Γραμματείας Βιομηχανίας. 

7. Τις πράξεις απόλυσης υπαλλήλων της Γενικής Γραμματείας Βιο¬ 
μηχανίας λόγω 35ετίας ή ορίου ηλικίας ή θανάτου ή έκπτωσης. 

8. Τους αναλυτικούς γενικούς πίνακες προβλέψεων θέσεων και δα¬ 
πανών προσωπικού του υπό κατάρτιση Σχεδίου Τακτικού Προϋπολογι¬ 
σμού εξόδων της Γενικής Γραμματείας Βιομηχανίας. 

9. Τη θεώρηση των ημερολογίων κίνησης των Προϊσταμένων Δ/ 
νσεων και ειδικών συμβούλων και συνεργατών που μεταβαίνουν για 
εκτέλεση υπηρεσίας εκτός έδρας, στο εσωτερικό ή εξωτερικό ύστερα από 
προηγούμενη εγκριτική απόφαση. 

10. Την υπογραφή των πρωτοκόλλων ορκομωσίας. 

Β. Στον Προϊστάμενο της διεύθυνσης Οικονομικής. 

1. Τις αποφάσεις, πράξεις και εντολές για πραγματοποίηση δαπανών 
τακτικού προϋπολογισμού εξόδων, διενέργεια μειοδοτικών διαγωνι¬ 
σμών, κατακύρωση των αποτελεσμάτων αυτών, καθώς και τις συμβά¬ 
σεις προμηθειών ή εκτέλεσης εργασιών για ποσό από 300.001 - 
1.000.000 δρχ. 

2. Τις αποφάσεις έγκρισης ανάληψης πιστώσεων τακτικού προϋπο¬ 
λογισμού από 300.0001 - 1.000.000 δρχ. 

3. Τις αποφάσεις ορισμού και αντικατάστασης υπολόγων χρηματι¬ 
κών ενταλμάτων προπληρωμής καθώς και τις αποφάσεις παράτασης 
προθεσμίας λήξης αυτών μέχρι ποσού 1.000.000 δρχ. 

4. Τις αποφάσεις για την συγκρότηση επιτροπών διενέργειας διαγω¬ 
νισμών προμήθειας υλικών και εκτελέσεως έργων ή εργασιών, επιτρο¬ 
πών παραλαβής αυτών καθώς επίσης και επιτροπών διαχείρησης δα¬ 
πανών και κίνησης των ΚΤ αυτοκινήτων της Γενικής Γραμματείας Βιο¬ 
μηχανίας. 

5. Τα έγγραφα προς την Τράπεζα της Ελλάδας για χορήγηση συναλ¬ 
λάγματος των μετακινουμένων στην αλλοδαπή για θέματα της ΓΓΒ. 

6. Τις καταστάσεις ορίου πληρωμών κάθε μηνός. 

7. Τα έγγραφα προς το Υπουργείο Οικονομικών (ΓΛΚ) για τη μετα¬ 
φορά πιστώσεων από ΚΑΕ σε ΚΑΕ (αυξομείωση πιστώσεων) του φορέα 
της Γενικής Γραμματείας Βιομηχανίας. 

8. Τις αναλύσεις - αιτιολογήσεις λειτουργικών δαπανών, δαπανών 
σε ξένο συνάλλαγμα πίνακες χαρακτηρισμού πιστώσεων, ως δεκτικών, 
του υπό κατάρτιση Σχεδίου Τακτικού Προϋπολογισμού της ΓΓΒι 

9. Τον έλεγχο, την αναγνώριση και τη θεώρηση ως προς τη νομιμό¬ 
τητα, των εξόδων της ΓΓΒ, με σκοπό τον προσδιορισμό των δικαιωμά¬ 
των των πιστωτών, που προβλέπεται από το άρθρο 26 του Ν.Δ. 
321/69 «περί κώδικα Δημοσίου Λογιστικού». 

Γ. Στον Προϊστάμενο της 1ης Δ/νσης Κλαδ. Βιομ. Πολιτικής. 

1. Τις έγγραφες απόψεις προς τις τελωνειακός αρχές για παράδωση 
εισαγόμένων παιχνιδιών, σε εφαρμογή των προβλεπομένων από την Β 
6342/863/27.3.89 κοινή Υπουργική απόφαση των Υπουργών 
ΥΠΕΘΟ και ΒΕΤ, όπως αυτή τροποποιηθείσα ισχύει, για τη διάπί- 
στωση της ταυτότητας τούτων και το σύμφωνο της κατασκευής τους 
προς τα εθνικά πρότυπα των χωρών μελών της ΕΟΚ. 

2. Την επιβολή κυρώσεων στους παραβάτες της προαναφερθείσης 
υπ αρ. Β 6342/863/27.3.89 κοινής Υπουργικής απόφασης. 

Δ. Στον Προϊστάμενο της 4ης Δ/νσης Κλαδ. Βιομ. Πολιτικής. 

1. Την επιβολή κυρώσεων στους παραβάτες. 

α. Της 470/85 ΚΥΑ(ΦΕΚ 183/Β/4.4.85) περί ηλεκτρολογικού 
υλικού, όπως τροποποιήθηκε με την Β, 6467/608/21.3.88 (ΦΕΚ 
214/Β/21.4.88). ' 

β. Της 19284/26907/19.9.88 (ΦΕΚ 691/Β/20.9.88) ΚΥΑ 
όπως συμπληρώθηκε με την 21363/3034/17.10.88 ΚΥΑ (ΦΕΚ 
771/Β/26.10.88). 

2. Τις έγγραφες εντολές προς τελωνειακός αρχές για παράδοση ηλε- 
κτρολογικού υλικού, σε εφαρμογή των διατάξεων των ως άνω ΚΥΑ, 
προς διαπίστωση της ταυτότητας του και της σύμφωνης κατασκευής 
του προς τις αντίστοιχες εναρμονισμένες ή διεθνείς προδιαγραφές. 

3. Τις εντολές προς τον ΕΛΟΤ για τον έλεγχο ηλεκτρολογικού υλι¬ 
κού. 

Ε. Στον Προϊστάμενο της Δ/νσης Οργάνωσης. 

1. Τα έγγραφα με τα οποία ενημερώνονται οι υπηρεσίες της ΓΓΒ για 

την δημοσίευση νόμων, διαταγμάτων και αποφάσεων που άπτονται του 
ενδιαφέροντος τους. * 

2. Τα έγγραφα προς τις καθ’ ύλην αρμόδιες υπηρεσίες της Κοινότη¬ 
τας και τις μόνιμες αντιπροσωπείες της Ελλάδας στους Διεθνείς Οργα¬ 
νισμούς και τις Ε.Κ. προκειμένου να ενημερώνεται το αρχείο που τηρεί¬ 
ται για το Κοινοτικό νομικό πλαίσιο. 

3. Τα έγγραφα προς τις αρμόδιες υπηρεσίες, ύστερα από αίτησή τους, 
για την συγκρότηση των αρχείων τους. 

ΣΤ. Στον Προϊστάμενο της Δ/νσης Υποστήριξης Βιομηχανιών. 

1. Τις αποφάσεις χορήγησης αδειών ανέγερσης για φαρμακοβιομη¬ 
χανίες κατά παρέκκλιση των ισχυουσών πολεοδομικών διατάξεων. 

2. Τη θεώρηση των σχεδιαγραμμάτων και λοιπών δικαιολογητικών 
που συνοδεύουν τις άδειες εγκατάστασης, επέκτασης, λειτουργίας, 
κ.λπ. των φαρμακοβιομηχανιών. 

3. Τις αποφάσεις επιβολής κυρώσεων με βάση την παρ. 8 του άρθρου 


4 του Α.Ν. 207/1967 σε φαρμακοβιομηχανίες. 

4. Την αλληλογραφία που αφορά στη διάταξη του άρθρου 8 του Ν 
4484/1965. 

5. Τα έγγραφα προς την Τράπεζα της Ελλάδος με τα οποία βεβαιώ¬ 
νεται η εξαγωγική προστιθέμενη αξία των εξαγομένων βιομηχανικών 
προϊόντων εγχωρίου παραγωγής για την επιστροφή επιτοκίων. 

6. Τις προτάσεις προς τα συναρμόδια υπουργεία για παραχωρήσεις 
δημοσίων, κοινοχρήστων, δημοτικών ή κοινοτικών εκτάσεων προς 
ίδρυση ή επέκταση βιομηχανιών ή βιοτεχνιών, μετά από έγκριση του 
Αναπληρωτή Υπουργού. 

7. Τις αποφάσεις επιβολής κυρώσεων με βάση το άρθρο 5 του Ν. 

858/1979. Κ Κ 

λ*Τ. Στον Προϊστάμενο της Δ/νσης Διεθνών Βιομηχανικών Σχέσεων. 

1. Τα έγγραφα με τα οποία δίδονται οδηγίες και θέσεις επί θεμάτων 
αρμοδιότητος ΓΓΒ στις ΜΕΑ των ΕΚ και λοιπών διεθνών οργανισμών. 

2. Εκθέσεις, στατιστικά στοιχεία, αιτιολογημένες γνώμες που απευ¬ 
θύνονται στις ΕΚ και λοιπούς διεθνείς οργανισμούς (ΟΟΣΑ, ΟΗΕ. 
ΟΑΤΤ, ΝΑΤΟ κ.λπ.). 

3. Έγγραφα που απευθύνονται σε συναρμοδίους φορείς επί θεμάτων 
ΕΚ. 

4. Εισηγήσεις αποστολής εκπροσώπων του ΥΒΕΤ στις ΕΚ και στους 
λοιπούς διεθνείς οργανισμούς. 

5. Αλληλογραφία με αλλοδαπές διπλωματικές αποστολές, δημό¬ 
σιους και ιδιωτικούς φορείς άλλων κρατών σε θέματα αρμοδιότητας 
ΥΒΕΤ. 

Άρθρο 4. 

Στους Προϊσταμένους τμημάτων και στους νόμιμους αναπληρωτές 
τους: 

1. Γενικές εξουσιοδοτήσεις: 

1; Τα έγγραφα διαδικαστικού περιεχομένου που αφορούν στη συ¬ 
μπλήρωση στοιχείων ελλειπούς αλληλογραφίας. 

2. Τα προπαρασκευαστικά διαβιβαστικά και υπομνηστικά έγγραφα 
με τα οποία ζητούνται πληροφορίες και επιστρέφονται ή αναζητούνται 
αλληλογραφίες σε θέματα της αρμοδιότητάς τους. 

3. Τις πράξεις κατάθεσης εγγράφων της αρμοδιότητάς τους στο αρ¬ 
χείο. ' 

4. Τα έγγραφα με τα οποία ζητούνται ή παρέχονται πληροφορίες ή 
οδηγίες για την ορθή εφαρμογή των νόμων εφ’ όσον γι’ αυτά έχουν απο- 
φανθεί τα κατά νόμο αρμόδια όργανα. 

5. Τις βεβαιώσεις για το ακριβές της αντιγραφής των εισερχομένων 
και εξερχομένων εγγράφων του αρχείου της διεύθυνσής τους. 

6. Την έκδοση πιστοποιητικών και βεβαιώσεων σε θέματα που μπο¬ 
ρεί να βεβαιωθούν από τα στοιχεία που τηρούνται στην υπηρεσία εφόσον 
δεν αντίκεινται σε απαγορευτική διάταξη. 

7. Τα προπαρασκευαστικά και διβιβαστικά και υπομνηστικά έγ¬ 
γραφα καθώς και εκείνα που ενημερώνουν τους ενδιαφερομένους για 
την πορεία των υποθέσεών τους. 

8. Τα έγγραφα με τα οποία διαβιβάζονται για επίδοση κάθε είδους 
έγϊΡ α <Ρ« ή δικόγραφα καθώς και εκείνα με τα οποία επιστρέφονται ή 
αναζητούνται αλληλογραφίες για θέματα της αρμοδιότητάς τους. 

9. Τις εγκρίσεις για τη χορήγηση αντιγράφων, εφόσον επιτρέπεται 
από τον Νόμο η χορήγησή τους, και τα σχετικά έγγραφα αποστολής 
τους για θέματα της αρμοδιότητάς τους. 

10. Τις περιλήψεις αποφάσεων και πράξεων που δημοσιεύονται στην 
Εφημερίδα της Κυβερνήσεως. 

11. Ειδικές εξουσιοδοτήσεις: 

α. Στον Προϊστάμενο του Τμήματος Προσωπικού. 

1. Τη θεώρηση των βιβλιαρίων νοσηλείας των υπαλλήλων και των 
μελών των οικογενειών τους. 

2. Τις ανακοινώσεις αποφάσεων που αφορούν την εν γένει υπηρε- 
σ^α^ή κατάσταση των υπαλλήλων ανεξάρτητα από κλάδο και βαθμό ή 

3. Την έγκριση χορήγησης αντιγράφων από τα επίσημα στοιχεία των 
ατομικών υπηρεσιακών φακέλλων των υπαλλήλων. 

4. Τις αποφάσεις αλλαγής επωνύμου των θηλέων υπαλλήλων. 

5. την επικύρωση της γνησιότητας της υπογραφής των υπαλλήλων 
της Γενικής Γραμματείας και των αποσπασμένων. 

6. Τα έγγραφα με τα οποία, διαβιβάζονται δικαιολογητικά συνταξιο- 
δότησης των υπαλλήλων ανεξάρτητα από βαθμό και ειδικότητα. 

_ 7· Τα παραπεμπτήρια έγγραφα για υγειονομική εξέταση των υπαλ¬ 
λήλων και των υποψηφίων για διορισμό. 

8. Τις πράξεις χορήγησης μισθολογικών κλιμακίων. 

9. Τα πιστοποιητικά ή βεβαιώσεις για την υπηρεσιακή κατάσταση 

όλων των υπαλλήλων. 

10. Τις αποφάσεις παροχής του επιδόματος χρόνου υπηρεσίας και 
παροχής του επιδόματος σπουδών και οικογενειακών βαρών στους 
υπαλλήλους, ανεξάρτητα από κλάδο και βαθμό ή Μ.Κ. 

11Τις αποφάσεις χορήγησης των κάθε είδους επιδομάτων στους μη 
τακτικούς υπαλλήλους. 

12. Τα έγγραφα παραπομπής στις αρμόδιες αρχές για απαλλαγή 
από την υπηρεσία για σωματική ή πνευματική ανικανότητα των υπαλ¬ 
λήλων όλων των βαθμών και κλάδων. 

13. Τις βεβαιώσεις παροχής υπηρεσιών των υπηρετούντων στην 
ΓΓΒ και υπερωριών όλων των υπαλλήλων πλην εκείνων που’ρήτά η βε¬ 
βαίωσή τους ανατίθεται σε άλλες υπηρεσίες. 

β. Στον Προϊστάμενο του Τμήματος Μισθοδοσίας. 

1. Τα διαβιβαστικά έγγραφα προς την ΤΕΕ για την έκδοση τακτικών 
ενταλμάτων. 

2. Τις βεβαιώσεις για τις αποδοχές των υπαλλήλων, κρατήσεις κλπ. 
καθώς και τη θεώρηση καταστάσεων αποζημίωσης για υπερωριακή ερ¬ 
γασία και των καταστάσεων πληρωμής εξόδων κίνησης εντός έδρας. 

γ. Στον προϊστάμενο Τμήματος Προϋπολογισμού. 

1. Τις αποφάσεις, εγκρίσεις ανάληψης δαπανών πιστώσεων τακτικού 
προϋπολογισμού εξόδων μέχρι ποσού 300.000 δραχμών. 

2. Τα έγγραφα προς το ΥΠΟΙΚ (ΓΛΚ) για την επαύξηση ποσοστών 
διάθεσης πλην των πιστώσεων επιχορηγήσεων σε Νομικά Πρόσωπα, 
και τον χαρακτηρισμό των πιστώσεων του τακτικού προϋπολογισμού 
ως δεκτικών. 

3. Τις εντολές προς την Ολυμπιακή Αεροπορία για την έκδοση εισι¬ 
τηρίων «με πίστωση» σε εκτέλεση αποφάσεων έγκρισης μετακινήσεων 
για εκτέλεση Υπηρεσίας, Υπαλλήλων κλπ. της Γενικής Γραμματείας 
Βιομηχανίας. 

4. Τα διαβιβαστικά έγγραφα προς την ΥΕΕ για την έκδοση τακτικών 
ενταλμάτων ή για την απαλλαγή των Υπολόγων (ΧΕΠ ή αποκατά¬ 
σταση της πάγιας προκαταβολής των πραγματοποιουμένων δαπανών 
που έχουν εκ των προτέρων αναγνωρισθεί από τα ανώτερα κατα νόμο 
κλιμάκια. 

δ. Στον Προϊστάμενο του Τμήματος Διοικητικής Μέριμνας των Προ¬ 
μηθειών. 

1. Τις αποφάσεις, τις πράξεις και τις εντολές για την πραγματοποί¬ 
ηση δαπανών του τακτικού προϋπολογισμού, για προμήθειες υλικών ή 
εκτελέσεις εργασιών μέχρις του ποσού των 300.000 δραχμών. 

2. Τις εντολές κινήσεως των Κ.Υ. αυτοκινήτων της ΓΓΒ, τς εγκρί¬ 
σεις των αιτήσεων Δ/νσεων και Τμημάτων παραλαβής αναλωσίμου και 
μη υλικού απο τις αποθήκες της ΓΓΒ με σκοπό την εύρυθμο λειτουργία 
τούτων. 

3. Τις.βεβαιώσεις υπερωριακής και κάθε άλλης απασχόλησης προ¬ 
σωπικού που υπηρετεί στο τμήμα αυτό (νυκτοφύλακες, φύλακες κλπ.). 

ε. Στον Προϊστάμενο του Τμήματος Νομοθετικού Συντονισμού και 
Κωδικοποίησης. 

1. Τα έγγραφα προς τις υπηρεσίες της ΓΓΒ και τους εποπτευόμενους 
φορείς με τα οποία ζητούνται στοιχεία, πληροφορίες ή απόψεις τους για 
θέματα για τα οποία ζητούνται στοιχεία, πληροφορίες ή απόψεις τους 
για θέματα για τα οποία έχει ασκηθεί κοινοβουλευτικός έλεγχος. 

στ. Στους Προϊστάμένους των τριών τμημάτων της 4ης Δ/νσης 
Κλαδ. Βιομ. Πολιτικής. 

1. Τις καταχωρήσεις του ηλεκτρολογικού και ηλεκτρονικού υλικού. 

2. Τις εγκρίσεις κυκλοφορίας του ηλεκτρολογικού υλικού που εμπί¬ 
πτει στις διατάξεις του από 12/25.09.1935 ΠΔ «Περί του τρόπου 
εγκρίσεως των δια τας εσωτερικός ηλεκτρ. εγκαταστάσεις προοριζομέ- 
νων υλικών και συσκευών καταναλώσεως». 

ζ. Στον προϊστάμενο του Τμήματος Βιομηχανιών Ειδών Ένδυσης. 

1. Τις καταχωρήσεις των κατασκευαζομένων στην Ελλάδα καθώς 
και των εισαγομένων παιδικών παιχνιδιών. 

η. Στον προϊστάμενο του Τμήματος Εξυπηρέτησης Βιομηχανιών και 
Επενδυτών της Δ/νσης Υποστήριξης Βιομηχανιών. 

Τα έγγραφα προς την Τράπεζα της Ελλάδος με τα οποία βεβαιώνε¬ 
ται η βασική προστιθέμενη αξία των εξαγομένων - βιομηχανικών προϊό¬ 
ντων για.την επιστροφή επιτοκίων. 

θ. Στον Προϊστάμενο του Τμήματος Προετοιμασίας Στοιχείων και 
Ελέγχου της Δ/νσης Πληροφορικής. 

1. Τα έγγραφα με τα οποία παρέχονται στατιστικά στοιχεία σε διάφο¬ 
ρες υπηρεσίες, οργανισμούς και ιδιώτες. 

2. Τα έγγραφα με τα οποία παρέχονται στατιστικά στοιχεία σε διάφο¬ 
ρες υπηρεσίες, οργανισμούς και ιδιώτες. 

3. Τα αποδεικτικά κατάθεσης δελτίων βιομηχανικής και βιοτεχνικής 
κίνησης. 


ι. Στους Προϊσταμένους όλων των Τμημάτων των τεσσάρων Δ/ 
νσεων Κλαδικής βιομηχανικής Πολιτικής. 

Τις χορηγήσεις βεβαιώσεων ότι αγαθά που εισάγονται από το Δημό¬ 
σιο, τους Δήμους, τις Κοινότητες, τα Νομικά πρόσωπα και Οργανι¬ 
σμούς παράγονται ή όχι στη Χώρα καθώς και τη χορήγηση βεβαιώ¬ 
σεων που προβλέπονται από ειδικές διατάξεις του ν. 1382/83 (ΦΕΚ 
105/Α/4.8.83) και δεν έχει η σχετική αρμοδιότητα μεταβιβασθεί 
στους Νομάρχες. 

Άρθρο 5. 

Γενικές Διατάξεις. 

Α. Άσκηση αρμοδιοτήτων. 

1. Τα έγγραφα που υπογράφονται «Με εντολή Αναπληρωτή Υπουρ¬ 
γού» πρέπει να είναι μέσα στα πλαίσια της καθοριζόμενης πολιτικής και 
να αναφέρουν τον αριθμό αυτής της εξουσιοδότησης. 

Τα έγγραφα αυτά μπορούν να ακυρωθούν με νεώτερο έγγραφο εφό¬ 
σον έχουν υπογραφεί πέραν της αρμοδιότητας που έχει παραχωρηθεί με 
αυτή την εξουσιοδότηση ή είναι αντίθετα με τη γενική πολιτική του 
υπουργείου. 

2. Πράξεις, έγγραφα ή αποφάσεις που υπογράφονται «Με εντολή 

Αναπληρωτή Υπουργού», σύμφωνα με αυτή την εξουσιοδότηση, τα 
οποία κρίνονται ότι έχουν ιδιαίτερη σημασία για τη γενικότερη δραστη¬ 
ριότητα του υπουργείου ή απεικονίζουν την εφαρμογή της καθορισμένης 
πολιτικής, θα πρέπει να κοινοποιούνται και στο πολιτικό γραφείο του 
Αναπληρωτή Υπουργού/ - 

3. Απαντήσεις επι εγγράφων άλλων υπηρεσιών, υπογράφονται απο 
ισότιμο όργανο του υπουργείου μας προς εκείνο το οποίο έχει υπογράψει 
τα έγγραφα αυτά. 

Β. Μεταβίβαση αρμοδιοτήτων μεταξύ κλιμακίων. 

1. Κάθε ανώτερο κλιμάκιο μπορεί να υπογράψει οποιοδήποτε έγ¬ 
γραφο που υπογράφεται από το αμέσως κατώτερό τους κλιμάκιο. 

2. Οι εξουσιοδοτημένοι μπορούν με έγγραφη επαρκή αιτιολόγηση να 
υποβάλλουν στο αμέσως ανώτερο κλιμάκιο για υπογραφή έγγραφα, 
πράξεις, αποφάσεις που πρέπει να εκδοθούν απ’ αυτούς. Το αμέσως 
ανώτερο κλιμάκιο αποφασίζει σχετικά. 

3. Σε περίπτωση απουσίας ή κωλύματος του Γ ενικού Γ ραμματέα όλα 

τα έγγραφα που υπογράφονται απ’ αυτόν «Με εντολή αναπληρωτή 
Υπουργού», σύμφωνα με την παρούσα απόφαση θα υπογράφονται από 
τον Αναπληρωτή Υπουργό. ν - - 

4. Σε περίπτωση κωλύμματος ή απουσίας οργάνου, που εξουσιοδο¬ 
τείται με την παρούσα απόφαση να υπογράψει «Με εντολή Αναπληρωτή 
Υπουργού», η εξουσιοδότηση ισχύει για το νόμιμο αναπληρωτή του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 18 Ιανουάριου 1990 

Ρ ΑΝΑΠΛΗΡΩΤΗΣ ΥΠΟΥΡΓΟΣ 

ΓΡ. ΓΙΑΝΝΑΡΟΣ 
-♦- 

Αριθ. 392 (6) 

Έγκριση προσωρινής πρόσληψης προσωπικού στο Γ.Ν. Μαιευτηρίου 
Γυναικολογικό Κέντρο Αθ. «ΕΛΕΝΑ ΒΕΝΙΖΕΛΟΥ». 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις: α) Του άρθρου 1 του Ν. 3200/55 «περί διοικητικής 
αποκέντρώσεως και τις του άρθρου μόνου του από 28.6.55 Β. Δ/τος. 

β) Των άρθρων 1, 2 παρ. 1 και 4 του Ν. Δ/τος 532/70 περί συ- 
μπληρώσεως των διατάξεων περί διοικητικής αποκεντρώσεως υπ’ 
αριθμ. 707/70 Β. Δ/τος και του υπ’ αριθμ. 197/72 Β. Δ/τος. 

γ) Του Κεφ. Β' του 993/79 όπως τροποποιήθηκαν και συμπληρώ¬ 
θηκαν με τις διατάξεις του Ν. 1476/84. 

δ) Του άρθρου 31 του Ν. 1599/86 (ΦΕΚ 75/11.6.86 ΤΑ’.), 

2. Την αριθμ. 91/13/11.10.89 απόφαση του Δ.Σ. του Μαιευτικού 
Γυναικ/κού Κέντρου Αθηνών «ΕΛΕΝΑ ΒΕΝΙΖΕΛΟΥ». 

3. Το αριθμ. Δ2β/39180/3.1.90 έγγραφο της Δ/νσης Διοικητικού 
του Υπουργείου Υγείας Πρόνοιας και Κοιν. Ασφαλίσεως. 

4. Το αριθμ. 7988/22.11.89 έγγραφο του Μαιευτικού Γυναικ/κού 
Κέντρου Αθηνών «ΕΛΕΝΑ ΒΕΝΙΖΕΛΟΥ». 

5. Τις απρόβλεπτες και επείγουσες λειτουργικές ανάγκες του Μαιευ¬ 
τικού Γυναικ/κού Κέντρου Αθ. «ΕΛΕΝΑ ΒΕΝΙΖΕΛΟΥ» που δεν μπο¬ 
ρούν να καλυφθούν από το υπηρετούν προσωπικό με οποιαδήποτε σχέση 
εργασίας το εν λόγω Ίδρυμα, αποφασίζουμε: 

1. Εγκρίνουμε την προσωρινή πρόσληψη με σχέση εργασίας Ιδωτι- 
κού δικαίου στο Γεν. Νοσοκομείο Μαιευτ. Γυναικ/κό Κέντρο Αθ. 
«ΕΛΕΝΑ ΒΕΝΙΖΕΛΟΥ» του παρακάτω προσωπικού κατά κατηγορία 
και ειδικότητα: 

1. Τριάντα (30) θέσεις κλάδου ΤΕ Μαιών - Μαιευτών. 

2. Είκοσι (20) θέσεις κλάδου ΔΕ Αδελφών Νοσοκόμων. 

3. Δέκα (10) θέσεις κλάδου ΔΕ Βρεφοκόμων. 

2. Η διάρκεια απασχόλησης του προσωπικού που θα προσληφθεϊ στις 
παραπάνω θέσεις δεν μπορεί να υπερβεί τους οκτώ (8) μήνες. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1990 
Ο Νομάρχης 

ΕΥΤΥΧΙΟΣ ΚΟΝΤΟΜΑΡΗΣ 

- 4 --- 

Αριθ. ΑΜ 551 (7) 

Χορήγηση προσωρινής άδειας διάθεσης λυμάτων - αποβλήτων χοιρο¬ 
στασίου ΑΠΟΣΤΟΛΗ & ΓΕΩΡΓΙΟΥ ΑΥΦΑΝΤΗ στη θέση «Λυ- 

γιές» Κοινότητας Μαλεσιάδας Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρω¬ 
σης», όπως τροποποιήθηκε και συμπληρώθηκε με το Ν.Δ. 532/70. 

2. Την υγειονομική Διάταξη Ειβ/221/65 όπως τροποποιήθηκε και 
συμπληρώθηκε. 

3. Τα έγγραφα που αποδεικνύουν ότι εγκρίθηκε η μελέτη διάθεση λυ¬ 
μάτων, αποβλήτων χοιροστασίου ΑΠΟΣΤΟΛΗ & ΓΕΩΡΓΙΟΥ ΑΥΦΑ¬ 
ΝΤΗ, κατοίκου Μαλεσιάδας Βάλτου. 

4. Την από 6.12.1989 έκθεση αυτοψίας ελέγχου κατασκευής των 
προβλεπομένων από τη μελέτη έργων. 

5. Την από 18.10.1989 αίτηση των ενδιαφερομένων, αποφασί¬ 
ζουμε: 

Χορηγούμε στους ΑΠΟΣΤΟΛΗ & ΓΕΩΡΓΙΟ ΑΥΦΑΝΤΗ ιδιοκτή¬ 
τες χοιροστασίου που βρίσκεται στη θέση ΛΥΓΙΕΣ Κοινότητας ΜΑΛΕ- 
ΣΙΑΔΑΣ προσωρινή άδεια διάθεσης λυμάτων, αποβλήτων του χοιρο¬ 
στασίου που θα ισχύει έξι (6) μήνες από την έκδοσή τους. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Αμφιλοχία, 8 Δεκεμβρίου 1989 

Ο Νομάρχης 

ΒΑΣ. ΑΑΖΑΡΗΣ 

- ♦- 

Αριθ. ΑΜ 619 (8) 

Χορήγηση οριστικής άδειας διάθεση λυμάτων και αποβλήτων στο χοι¬ 
ροστάσιο του ΜΕΡΚΟΥ ΦΩΤΗ στο Σταθά - Βάλτου Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής αποκέντρω¬ 
σης», όπως τροποποιήθηκε και συμπληρώθηκε με το Ν.Δ. 532/70. 

2. Την Υγειονομική Διάταξη Ειβ/221/65 όπως τροποποιήθηκε και 
συμπληρώθηκε. 

3. Την αριθμ. Α.Μ. 709/14.3.1989 απόφασή μας περί χορήγησης 
προσωπικής άδειας λυμάτων και αποβλήτων χοιροστασίου στον Φώτη 
Μέρκο. 

4. Την από 11.12.1989 έκθεση αυτοψίας ελέγχου κατασκευής των 
προβλεπομένων από τη μελέτη έργων. 

5. Την από 11.12.89 αίτηση του Φώτη Μέρκου, αποφασίζουμε: 

Χορηγούμε οριστική άδεια διάθεσης λυμάτων και αποβλήτων του 

Χοιροσ. των Φώτη Μέρκου που βρίσκεται στη θέση «ΔΕΝΔΡΟ» κοινό¬ 
τητας Σταθά Βάλτου υπό του πιο κάτω όρους. 

1. Η επεξεργασία και η διάθεση των λυμάτων θα γίνεται πάντα σύμ¬ 
φωνα με την εγκριθείσα μελέτη και τυχόν υποδείξεις των αρμοδίων... 
υπηρεσιών. 

2. Ο ενδιαφερόμενος οφείλει να διευκολύνει τις αρμόδιες υπηρεσίες 
στο έργο ελέγχου και να παρακολουθούν την λειτουργία του συστήματος 
διάθεση λυμάτων. 

3. Ο έλεγχος των ανωτέρω ανατίθεται στη Δ/νση Υγιεινής. 


Η παρούσα απόφαση να δημοσιευεθεί στην Εφημερίδα της Κυβερνή¬ 
σεως. 

Αμφιλοχία, 8 Δεκεμβρίου 1989 

Ο Νομάρχης 
ΒΑΣ. ΑΑΖΑΡΗΣ 

- ♦- 

Αριθ. 42361 (9) 

Σύσταση Κοινοτικού νομικού προσώπου στην Κοινότητα Παρθενίου Ν. 
Θεσ/νίκης «Σχολική Επιτροπή Νηπιαγωγείου - Δημοτικού Σχο¬ 
λείου Κοινότητας Παρθενίου. 

Η ΝΟΜΑΡΧΗΣ ΘΕΣ/ΝΙΚΗΣ 
Έχοντας υπόψη: 

1. Τις διατάξεις του άρθρου 187 του Π. Δ/τος 323/1989 «Περί κω- 
δικοποιήσεως σε ενιαίο κείμενο νόμου, με τίτλο Δημοτικός και Κοινοτι¬ 
κός Κώδικας των ισχυουσών διατάξεων του δημοτικού και κοινοτικού 
κώδικα, όπως τροποποιήθηκαν και συμπληρώθηκαν. 

2. Τις διατάξεις του Π. Δ/τος 331/1983 (ΦΕΚ 119/8.9.83 τ-Α'). 

3. Την αριθ. ΣΤ5/26/5.10.1988 (ΦΕΚ 732/Β/5.10.1988) 
κοινή απόφαση των Υπουργών Εσωτερικών, Οικονομικών, Εθνικής 
Παιδείας και Θρησκευμάτων και Περιβάλλοντος Χωροταξίας και Δη¬ 
μοσίων Έργων. 

4. Τις αριθ. 27 και 38/1989 αποφάσεις του Κοινοτικού Συμβουλίου 
Παρθενίου, αποφασίζουμε: 

1. Συστήνουμε ίδιο νομικό πρόσωπο με το όνομα «Σχολική Επιτροπή 
Νηπιαγωγείου Δημοτικού Σχολείου » στην Κοινότητα Παρθενίου του 
Νομού μας. 

2. Σκοπός του νομικού προσώπου είναι: 

-η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λ.π. 

-η εκτέλεση μικρών έργων για επισκευή και συντήρηση των διδα¬ 
κτηρίων. 

-η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από πενταμελές διοικητικό συμβού¬ 
λιο αποτελούμενο από τους: 

α. Από τον εκάστοτε πρόεδρο της Κοινότητας, ως πρόεδρο, 
β. Από έναν (1) κοινοτικό Σύμβουλο, που ορίζεται από Κ.Σ. 
γ. Από το Διευθυντή του Δημοτικού Σχολείου, 
δ. Από το Διευθυντή του Νηπιαγωγείου. 

ε. Από έναν εκπρόσωπο του συλλόγου γονέων και κηδεμόνων που 
ορίζεται από τον σύλλογό τους. 

ζ. Η θητεία του πρώτου διοικητικού συμβουλίου λήγει με τη λήξη της 
παρούσης δημοτικής και κοινοτικής περιόδου. Η θητεία των μελών του 
διοικητικού συμβουλίου ακολουθεί τη δημοτική και κοινοτική περίοδο. 

-Το διοικητικό συμβούλιο εκλέγει τον Αντιπρόεδρο και Γραμματέα 
αυτού. 

4. Πόροι του νομικού προσώπου είναι: 

α. Η ετήσια επιχορήγηση της κοινότητας Παρθενίου. 
β.Η ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

5. Περιουσία αυτό είναι: α) Τα αριθ. 103 και 105 οικόπεδα οικοδομ. 
τετραγώνου αρθ. 18 Συν/σμού Παρθενίου, με το υπάρχον διδακτήριο 
αφού αφαιρεθεί το ανατ. μέρος τους που παραχωρήθηκε για την κατα¬ 
σκευή της κεντρικής πλατείας Παρθενίου, β) Τα αριθμ. 43 και 350 
αγροτεμάχια έκτασης 15901 και 5125 τ.μ. το καθένα που βρίσκονται 
στις θέσεις βάλτος και ακτημονικά αντίστοιχα. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται απο τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Θεσ/νίκη, 15 Δεκεμβρίου 1989 

Η Νομάρχης 
ΑΣΗΜ. ΞΗΡΟΤΤΡΗ 


Αριθ. ΤΤ/Β3/71/6356 (10) 

Καθορισμός αποδέκτη αποβλήτων εργοστασίου Σάλιγκαρ στο Νομό 

Πέλλας. 


Ο ΝΟΜΑΡΧΗΣ ΠΕΛΑΑΣ 

Έχοντας υπόψη: 

1 . Το Ν. 3200 «περί Διοικητικής Αποκέντρωσης», όπως τροποποιή¬ 
θηκε και συμπληρώθηκε με το Ν.Δ. 532/70. 

2. Την υπ’ αριθμ. ΕΙΒ/221/65 Τ.Δ. «Περί διάθεσης λυμάτων και 
βιομηχανικών Αποβλήτων» όπως τροποποιήθηκε. 

3. Την υπ’ αριθ. ΤΥ/Β3/71οικ. 4343/88 απόφαση Νομάρχη Πέλ¬ 
λας για την «Απαιτουμένη ποιότητα των επιφανειακών νερών στο Ν. 
Πέλλας». 

4. Την υπ’ αριθμ. 3610/84 Απόφαση Νομάρχη Πέλλας «Όροι διά¬ 
θεσης λυμάτων και βιομηχανικών αποβλήτων σε φυσικούς αποδέκτες 
και καθορισμός των ανωτάτων επιτρεπτών ορίων». 

5. Την από 25.9.89 αίτηση του Εργοστασίου Σάλιγκαρ Α.Ε. Πα- 
λαιά Μονάδα Σεβαστειανών. 

6. Το από 23.11.89 πρακτικό επιτροπής ελέγχου λυμάτων και βιο- 
μηχανικών αποβλήτων, αποφασίζουμε: 

Ορίζουμε ως ενδιάμεσο αποδέκτη, το αποστραγγιστικό κανάλι μή¬ 
κους 5.000 μέτρα που περνάει από το εργοστάσιο και καταλήγει στον 
Εδεσσαίο με την προϋπόθεση ότι τα απόβλητα του Εργοστασίου Σάλι¬ 
γκαρ της παλαιάς μονάδας διέρχονται από δεξαμενές καθίζησης θα 
πληρούν τις απιτήσεις των παραμέτρων της υπ. αρ. 3610/84 Απόφαση 
Νομάρχη Πέλλας,με τελικό αποδέκτη των Εδεσσαίο Ποταμό. 

Η παρούσα να δημοσιευθεί στην Εφημερίδα της Κυβερνήσεως. 

Έδεσσα, 28 Νοεμβρίου 1989 

Ο Νομάρχης 
Μ. ΤΖΙΑΤΣΟΤΔΗΣ 


♦ 


Αριθ. 16069 (11) 

Τροποποίηση της 3803/3.4.89 απόφασης Νομάρχη Χαλκιδικής σχε¬ 
τικά με τη σύσταση Νομικού Προσώπου. 


Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89. 

2. Την αριθμ. 3803/3.4.89 απόφασή μας σχετικά με τη σύσταση 
νομικού προσώπου με την επωνυμία «Πνευματικό Κέντρο Δήμου Ν. 
Μουδανιών με την οποία τροποποιεί την 31/89 προηγούμενη απόφασή 
του, αποφασίζουμε: 

Τροποποιούμε την 3803/3.4.89 απόφασή μας «Σύσταση νομικού 
προσώπου με την επωνυμία «Πνευματικό Κέντρο Δήμου Ν. Μουδανιών, 
όσον αφορά τον τομέα της μουσικής και συγκεκριμένα, το τμήμα του 
Ωδείου από «Ωδείο» σε «Δημοτικό Ωδείο». 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πολύγυρος, 10 Ιανουάριου 1990 

Η Νομάρχης 
ΕΛΙΣΑΒΕΤ ΜΠΟΥΚΑ 

-♦- 

ΑΓ0ΡΑΜ0 Μ1ΚΕΣ ΔΙ ΑΤΑΞΕΙΣ 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘΜ. 2. (12) 

Τιμές αλεύρων και ψωμιού. 

Ο ΥΠΟΥΡΓΟΣ ΕΜΠΟΡΙΟΥ 


Έχοντας υπόψη: 

1. Το Ν. 1558/85 «Κυβέρνηση - Κυβερνητικά Όργανα». 

2. Το Π.Δ. 39788 «Οργανισμός του Υπουργείου Εμπορίου», όπως 
τροποποιήθηκε. 

3. Το Ν.Δ. 136/46 «Περί Αγορανομικού Κώδικα» όπωςτροποποιή-' 
θηκε. 


4, Την ΑΔ 14/89 «Περί Κωδικοποιήσεως Αγορανομικών Διατά¬ 
ξεων εκδοθεισών μέχρι 16.2.89» όπως τροποποιήθηκε. 

5. Τα όσα αποφασίσθηκε από την Επιτροπή Τιμών και Εισοδημάτων 
κατά την συνεδρίαση της 17ης Ιανουάριου 1990, αποφασίζουμε: 

Άρθρο 1. 

Το άρθρο 94 του Κεφαλαίου 5 της ΑΔ 14/89 όπως τροποποιήθηκε 
με την με αριθμ. 24/89 ΑΔ Τροποποιείται ως εξής: 

1. Καθορίζεται εργοστασιακή τιμή πώλησης αλεύρων τ'. 70% 60 
δρχ. το κιλό. 

2. Η παραπάνω τιμή δεν περιλαμβάνει τον ΦΠΑ και αφορά εμπό¬ 
ρευμα που παραδίδεται στην πόρτα του κυλ/λου. 

3. Εξουσιοδοτούνται οι Νομάρχες των Νομών Δωδεκανήσου, Κέρκυ¬ 
ρας, Σάμου, Λέσβου και Κρήτης με Αγορανομικές Διατάξεις τους να 
αυξάνουν την τιμή των αλεύρων τ.70% μέχρι 2 δρχ. το κιλό, ανάλογα 
με τις τοπικές συνθήκες. 

Άρθρο 2. 

Το άρθρο 118 του Κεφαλαίου 7 της ΑΔ 14/89 όπως τροποποιήθηκε 
με τις με αριθμ. 24/89 και 26/89 Αγορ/κές Δ/ξεις, τροποποιείται ως 
εξής: 

1. Αρτοποιοί οποιασδήποτε δυναμικότητας αρτοποιείων υποχρεού- 
νται.να παρασκευάζουν και να διαθέτουν στην κατανάλωση από το πρωί 
που αρχίζει η προσφορά του ψωμιού και μέχρι την 2.30 μ.μ. ώρα για 
τους Νομούς Αττικής και Θεσ/νίκης άσπρο ψωμί από άλευρα τ.70% 
και σύμμικτο από ισόποση ανάμιξη αλεύρων κατηγορίας Μ από σκληρό 
σιτάρι και τ.70%, για τους λοιπούς δε Νομούς η υποχρέωση αυτή πε¬ 
ριορίζεται μόνο για το άσπρο ψωμί από άλευρα τ.70%. 

2. Οι πρατηριούχοι ψωμιού υποχρεούνται να προμηθεύονται και να 
διαθέτουν στην κατανάλωση από το πρωί που αρχίζει η προσφορά του 
ψωμιού και μέχρι την 2.30 μ.μ. ώρα για με τους Νομούς Αττικής και 
Θεσ/νίκης άσπρο ψωμί από άλευρα τ.70% και σύμμικτο από ισόποση 
ανάμιξη αλεύρων κατηγορίας Μ από σκληρό σιτάρι και Τ. 70%, για 
τους λοιπούς δε Νομούς η υποχρέωση αυτή περιορίζεται μόνο για το 
άσπρο ψωμί από άλευρα τ.70%. 

3. Η παρασκευή του ψωμιού από άλευρα Τ. 90% (μαύρο ψωμί) με 
γλουτένη όπως καθορίζεται από το άρθρο 85 της παρούσας είναι προαι¬ 
ρετική. 

4. Για το ψωμί από άλευρα τ.70% (άσπρο) το σύμμικτο αναγνωρίζε¬ 
ται φύρα ογδόντα (80) γραμμάρια για οποιοδήποτε σχήμα του ενός κι¬ 
λού και σαράντα (40) γραμμάρια του μισού κιλού. Για το ψωμί των πα¬ 
ραπάνω τύπων, σε σχήμα καρβελιού δεν αναγνωρίζεται φύρα. 

5. Σε περίπτωση που για λόγους τεχνικούς το βάρος των παραπάνω 
τύπων ψωμιού (άσπρο - σύμμικτο) είναι μικρότερο από αυτό που καθο¬ 
ρίζεται κατά περίπτωση στην προηγούμενη παράγραφο 4, επιβάλλεται 
η προσθήκη κομματιού (τεμαχίου), για την συμπλήρωση του κανονικού 
βάρους. 

6. Το ψωμί που προορίζεται για την κατανάλωση των Κυριακών και 
των λοιπών ημερών αργίας, πρέπει να παρασκευάζεται από την προη¬ 
γούμενη ημέρα. 

7. Εξουσιοδοτούνται οι Νομάρχες όπως ύστερα από εκτίμηση των 
συνθηκών που επικρατούν, στην περιφέρειά τους εκδίδουν Αγορανομι¬ 
κές Διατάξεις για να δίνεται η δυνατότητα στους αρτοποιούς να παρα¬ 
σκευάζουν τους τύπους ψωμιού που αναφέρονται στην παράγραφο 1 του 
άρθρου 119 της παρούσας, σε σχήμα καρβελιού και σε προκαθορισμένα 
βάρη του Ρ/ε και 2 κιλών να αναγνωρίζεται φύρα. 

Με τις ίδιες Αγορανομικές Δ/ξεις θα καθορισθούν και οι ανώτερες τι¬ 
μές πώλησης ψωμιού άσπρου και σύμμικτου σε καρβέλι σε βάρη του 
1 '/ε και 2 κιλών με την προϋπόθεση όμως ότι η τιμή πώλησης των ψω¬ 
μιών αυτών θα είναι αναλογικά μικρότερη από την τιμή πώλησης των 
αντίστοιχων τύπων ψωμιού σε φρατζόλες (άσπρου και σύμμικτου) αφού 
υπολογιστθεί η διαφορά των εργατικών εξόδων. 

Άρθρο 3. 

Το άρθρο 120 του Κεφαλαίου 7 της ΑΔ 14/89 όπως τροποποιήθηκε 
με την με αριθμ. 26/89 ΑΔ τροποποιείται ως εξής: 

1. Καθορίζονται ανώτατες τιμές λιανικής πώλησης του ψωμιού κατά 
κιλό από αρτοποιεία, πρατήρια άρτου, λοιπά καταστήματα και κατ’ οί¬ 
κον διανομή σε συσκευασία ή όχι όπως παρακάτω: 

α) Ψωμί άσπρο τ. 70% παραγόμενο από άλευρα τ. 70% 95 δρχ. το 
κιλό. 

β) Ψωμί σύμμικτο παραγόμενο από ισόποση ανάμιξη αλεύρων κατη¬ 
γορίας Μ από σκληρό σιτάρι και τ. 70% 125 δρχ. το κιλό. Οι παρα¬ 
πάνω τιμές περιλαμβάνουν και το φόρο Προστιθέμενης Αξίας. 

2. Η τιμή πώλησης ψωμιού τ. 90% (μαύρο ψωμί) διαμορφώνεται 
από τις αρτοποιϊτιχές επιχειρήσεις (Βιομηχανίες - βιοτεχνίες) με βάση 
το κοστολόγιο παραγωγής τους και το νόμιμο ποσοστό καθαρού κέρ¬ 
δους (8%), προσφέρεται δε υποχρεωτικά σε βάρη του ενός και μισού κι¬ 
λού. 

Τα πρατήρια άρτου υποχρεούνται να διαθέτουν το ψωμί τ. 90% 
(μαύρο ψωμί) στην τιμή στην οποία το διαθέτει ο προμηθευτής αρτο¬ 
ποιός, κέρδος δε του πρατηριούχου άρτου είναι η παρεχόμενη προς αυ¬ 
τόν έκπτωση. 

3. Εξουσιοδοτούνται οι Νομάρχες Κέρκυρας, Δωδεκανήσου, Σάμου, 
Λέσβου, Κρήτης, Κυκλάδων, Ημαθίας, Μαγνησίας, Ξάνθης, Χίου, Θε¬ 
σπρωτίας, Καστοριάς, Κοζάνης, Πέλλας, Πιερίας, Ιωαννίνων, Σερρών, 
Ροδόπης, Δράμας, Καβάλας, Κιλκίς, Χαλκιδικής, Φλώρινας, Εύβοιας, 
Εβρου, Κεφαλλονιάς, Γρεβενών και Λάρισας, ύστερα από εξέταση των 
τοπικών συνθηκών παρασκευής και διακίνησης του ψωμιού, να προσαυ¬ 
ξάνουν με Αγορανομικές Διατάξεις τις τιμές που έχουν καθοριστεί με 
την προηγούμενη παράγραφο μέχρι τέσσερις (4) δρχ. το κιλό. 

Άρθρο 4. 

Οπου στις διατάξεις της ΑΔ 14/89 (ενδεικτικά αναφέρονται τα άρ¬ 


θρα 1, 119 παράγραφος 1 και 127 παράγραφος 1, κ.λπ.) κατανομάζε- 
ται το ψωμί «Σύμμικτο - Χωριάτικο», διαγράφεται η λέξη «Χωριάτικο». 

Άρθρο 5. 

Με την έναρξη ισχύος της παρούσας καταργούνται: 

1. Το άρθρο 2 της με αριθμ. 24/89 ΑΔ. 

2. Η με αριθμ. 26/89 ΑΔ. 

Άρθρο 6. 

1. Οι παραβάτες της παρούσας, που ισχύει από την επομένη της ανα¬ 
κοίνωσής της στον ημερήσιο τύπο, διώκονται και τιμωρούνται σύμφωνα 
με τον ισχύοντα Αγορανομικό Κώδικα. 

2. Να δημοσιευθεί στην Εφημερίδα της Κυβερνήσεως και να ανακοι¬ 
νωθεί στον ημερήσιο τύπο. 

Αθήνα, 19 Ιανουάριου 1990 

Ο ΥΠΟΥΡΓΟΣ 

I. ΒΑΡΒΙΤΣΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


